**Ministru kabineta rīkojuma projekta „Par akciju sabiedrības "Rīgas Aeronavigācijas institūts" rektora apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekts ir Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 73.3. apakšpunktā minētais tiesību akta projekts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk –ministrija), ir sagatavojusi Ministru kabineta rīkojuma projektu “Par akciju sabiedrības "Rīgas Aeronavigācijas institūts" rektora apstiprināšanu” (turpmāk – projekts) saskaņā ar Augstskolu likuma 17. panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17. panta otrā daļa nosaka, ka augstskolas satversmes sapulce rektoru ievēlē uz termiņu, kas nepārsniedz piecus gadus, ne vairāk kā divas reizes pēc kārtas, kā arī, ka augstskolās, kas nav universitātes, par rektoru ievēlē profesoru vai personu, kurai ir doktora grāds.Akciju sabiedrības "Rīgas Aeronavigācijas institūts" Satversmes 24. punkts nosaka, ka rektoru aizklātā balsošanā ievēlē konvents uz pieciem gadiem ne vairāk kā divas reizes pēc kārtas. Par rektoru var ievēlēt profesoru vai personu, kurai ir doktora grāds. Saskaņā ar Ministru kabineta 2015.gada 5.augusta rīkojumu Nr.423 “Par Anatoliju Melni” par akciju sabiedrības "Rīgas Aeronavigācijas institūts" rektoru uz pirmo piecu gadu termiņu tika apstiprināts inženierzinātņu doktors Anatolijs Melnis.Akciju sabiedrība "Rīgas Aeronavigācijas institūts" ar 2020. gada 20. augusta vēstuli „Par Rīgas Aeronavigācijas institūta rektora vēlēšanām” ir informējusi ministriju, ka 2020. gada 20. augustā notika akciju sabiedrības "Rīgas Aeronavigācijas institūts" konventa sēde, kurā par akciju sabiedrības "Rīgas Aeronavigācijas institūts" rektoru uz otro termiņu ievēlēja inženierzinātņu doktoru Anatoliju Melni. Minētajā vēstulē izteikts lūgums akciju sabiedrības "Rīgas Aeronavigācijas institūts" ievēlēto rektoru virzīt apstiprināšanai Ministru kabinetā. Vēstules pielikumā tika pievienota akciju sabiedrības "Rīgas Aeronavigācijas institūts" 2020. gada 20. augusta konventa sēdes protokola Nr.2008 kopija, kura apliecina, ka konventa sēdē par akciju sabiedrības "Rīgas Aeronavigācijas institūts" rektoru ievēlēts inženierzinātņu doktors Anatolijs Melnis. Saskaņā ar Augstskolu likuma 17. panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1 pantā uzskaitītās kompetences, kā arī augstskolas rektors atbild par augstskolas darbības atbilstību normatīvo aktu prasībām, paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to akciju sabiedrības "Rīgas Aeronavigācijas institūts" darbības nepārtrauktai nodrošināšanai ir nepieciešams rektors.Saskaņā ar Ministru kabineta 2015. gada 5. augusta rīkojumu Nr.423 “Par Anatoliju Melni” par akciju sabiedrības "Rīgas Aeronavigācijas institūts" rektoru uz pirmo piecu gadu termiņu tika apstiprināts inženierzinātņu doktors Anatolijs Melnis, kura amata pilnvaru termiņš ir beidzies.Ņemot vērā minēto, nepieciešams apstiprināt inženierzinātņu doktoru Anatoliju Melni par akciju sabiedrības "Rīgas Aeronavigācijas institūts" rektoru atkārtoti. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akciju sabiedrība "Rīgas Aeronavigācijas institūts". |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Akciju sabiedrība "Rīgas Aeronavigācijas institūts". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretāre Līga Lejiņa

Karelova,67047982

dana.karelova@izm.gov.lv